Oficiālais Vēstnesis L 156 , 07/07/1995 Lpp. 0076 - 0079



Komisijas Lēmums (1995. gada 22. jūnijs), ar ko izveido to trešo valstu sarakstu, no kurām dalībvalstīs ir atļauts importēt dzīvus mājputnus un inkubējamas olas (dokuments attiecas uz EEZ) (95/233/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājputniem un inkubējamām olām un to importu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 21. un 26. pantu, tā kā dažām valstīm, kas tradicionāli apgādā dalībvalstis, sniedzot rakstisku nodrošinājumu, kuru apliecina attiecīga dokumentācija, vai veicot pārbaudes uz vietas, jāpierāda, ka tās pilda Kopienas prasības; tā kā šo lēmumu piemēro, neierobežojot Kopienas Lēmumu 93/342/EEK [2], kurā grozījumi izdarīti ar Lēmumu 94/438/EK [3] un ar kuru ir noteikti kritēriji trešo valstu klasificēšanai saistībā ar putnu gripu un Ņūkāslas slimību; tā kā atsevišķos gadījumos var būt vajadzība arī precizēt to valstu daļas, no kurām imports būs atļauts; tā kā atļauju veikt importu var arī attiecināt tikai uz dažu sugu vai kategoriju putniem; tā kā tomēr jebkurā laikā šajā trešo valstu sarakstā var izdarīt grozījumus, ņemot vērā jaunu informāciju vai jaunus apstākļus; tā kā jebkurā laikā ikvienas valsts iekļaušana sarakstā jāpārskata, ja papildu informācija, kas iegūta jo īpaši no pārbaudēm uz vietas, norāda, ka attiecīgajā trešā valstī apstākļi var būt mainījušies vai ka agrāk saņemtā informācija ir bijusi nepilnīga, nepareiza vai neprecīza; tā kā, kaut gan minētais trešo valstu saraksts ir par pamatu tiem Kopienas noteikumiem, kas piemērojami importam no trešām valstīm un kas paredzēti Direktīvā 90/539/EEK, būs jāņem vērā citi pasākumi, jo īpaši attiecībā uz īpašajiem veterinārsanitārajiem nosacījumiem, atlieku plāniem un sertifikāciju, lai panāktu dzīvu mājputnu un inkubējamu olu importa nosacījumu pilnīgu saskaņošanu; tā kā ir pamatoti izveidot atsevišķu to trešo valstu sarakstu, no kurām ir atļauts skrējējputnu imports, jo starp šiem putniem un citu sugu mājputniem pastāv bioloģiskas atšķirības; tā kā tādiem putniem pēc importēšanas jāpiemēro karantīna; tā kā jāņem vērā arī Direktīvas 90/539/EEK 11. panta noteikumi un tādēļ jāizveido to valstu saraksts, kurām, lai arī tās sniedz mazāk stingras veterinārsanitārās garantijas, var atļaut veikt nelielu sūtījumu importu ar nosacījumiem, kas ir līdzvērtīgi tiem, kuri attiecībā uz citiem putniem pieņemti saskaņā ar Padomes Direktīvas 92/65/EEK [4] noteikumiem; tā kā līdz brīdim, kad Komisija pieņem dzīvnieku veselības sertifikāciju dzīvu mājputnu un inkubējamu olu importam no minētajā sarakstā norādītajām valstīm, dalībvalstis var turpināt importam piemērot savas veterinārsanitārās prasības, kas ir spēkā 1995. gada 1. janvārī; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Dalībvalstīs ir atļauts importēt dzīvus mājputnus un inkubējamas olas atbilstoši sarakstam I pielikumā. Saraksts I pielikumā neattiecas uz skrējējputnu un to inkubējamo olu importu. 2. Dalībvalstīs ir atļauts importēt skrējējputnus un to inkubējamās olas atbilstoši sarakstam II pielikumā. Tādu putnu vai olu importa nosacījumos iekļauj prasību piemērot karantīnu pēc importa. 3. Atkāpjoties no 1. punkta, līdz Kopienas noteikumu pieņemšanai par veterinārsanitārajām prasībām un veterināro sertifikāciju attiecībā uz tādu importu, dalībvalstīs ir atļauts importēt atsevišķus sūtījumus ar mazāk par 20 dzīviem mājputniem un inkubējamām olām katrā atbilstoši III pielikumā minētajam sarakstam. Tādu sūtījumu importa nosacījumos iekļauj prasību pēc importa piemērot nošķiršanu vai karantīnu. Pirmās daļas noteikumi neattiecas uz skrējējputnu vai to inkubējamo olu sūtījumiem. 2. pants Šo lēmumu piemēro no 1995. gada 1. jūlija. 3. pants Šis lēmums ir adresēts dalībvalstīm. Briselē, 1995. gada 22. jūnijā Komisijas vārdā — Komisijas loceklis Franz Fischler [1] OV L 303, 31.10.1990., 6. lpp. [2] OV L 137, 8.6.1993., 24. lpp. [3] OV L 181, 17.7.1994., 35. lpp. [4] OV L 268, 14.9.1992., 54. lpp. -------------------------------------------------- I PIELIKUMS To valstu saraksts, no kurām dalībvalstīs ir atļauts importēt dzīvus mājputnus un inkubējamas olas, izņemot skrējējputnus un to olas Šis ir pamatsaraksts, un imports atbilst attiecīgajām veterinārsanitārajām un sabiedrības veselības aizsardzības prasībām. ISO kods | Valsts | AU | Austrālija | BR | Brazīlija | CA | Kanāda | CH | Šveice | CL | Čīle | CY | Kipra | CZ | Čehijas Republika | HR | Horvātija | HU | Ungārija | IL | Izraēla | NZ | Jaunzēlande | PL | Polija | RO | Rumānija | SI | Slovēnija | SK | Slovākijas Republika | US | Amerikas Savienotās Valstis | -------------------------------------------------- II PIELIKUMS To valstu saraksts, no kurām dalībvalstīs ir atļauts importēt skrējējputnus un to inkubējamās olas Šis ir pamatsaraksts, un imports atbilst attiecīgajām veterinārsanitārajām un sabiedrības veselības aizsardzības prasībām. ISO kods | Valsts | AU | Austrālija | BR | Brazīlija | BW | Botsvāna | CA | Kanāda | CH | Šveice | CL | Čīle | CY | Kipra | CZ | Čehijas Republika | HR | Horvātija | HU | Ungārija | IL | Izraēla | ΝΑ | Namībija | NZ | Jaunzēlande | PL | Polija | RO | Rumānija | SI | Slovēnija | SK | Slovākijas Republika | US | Amerikas Savienotās Valstis | ZA | Dienvidāfrika | ZW | Zimbabve | -------------------------------------------------- III PIELIKUMS To valstu saraksts, no kurām dalībvalstīs ir atļauts importēt nelielus mājputnu un inkubējamu olu sūtījumus, izņemot skrējējputnus un to olas Šis ir pamatsaraksts, un imports atbilst attiecīgajām veterinārsanitārajām un sabiedrības veselības aizsardzības prasībām. Visas valstis vai to daļas, kuras minētas Padomes Lēmuma 79/542/EEK pielikuma I daļā un no kurām imports nav bijis aizliegts putnu gripas un/vai Ņūkāslas slimības uzliesmojumu dēļ. --------------------------------------------------